
	Parlamentul României
Camera Deputaţilor


	COMISIA JURIDCĂ, DE DISCIPLINĂ ŞI IMUNITĂŢI

Nr. 31/1237/05.12.2011
	COMISIA PENTRU ADMINISTRAŢIE

PUBLICĂ, AMENAJAREA TERITORIULUI

ŞI ECHILIBRU ECOLOGIC

        Nr. 26/603/23.02.2012                                               PL-x 757/2011


RAPORT COMUN

asupra proiectului de Lege privind modificarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru administraţie publică, amenajarea teritoriului echilibru ecologic şi au fost sesizate, spre dezbatere, în fond, cu proiectul de Lege privind modificarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimis cu adresa nr. PL.x 757 din 5 decembrie 2011 şi înregistrată cu nr.31/1237/ 5 decembrie 20111, respectiv cu nr. 26/603 din 6 decembrie 2011. 


Conform dispoziţiilor art.75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr.795 din 12.07.2011.

Senatul, în calitate de primă camera sesizată, a adoptat proiectul de lege, ca urmare a depăşirii termenului de adoptare, potrivit art.75 alin.(2) teza a III-a din Constituţia României republicata, în şedinţa din 28 noiembrie 2011.

Guvernul României a transmis un punct de vedere cu nr.348 din 31.08.2011, prin care nu susţine adoptarea iniţiativei legislative.


Proiectul de lege supus dezbaterii are ca obiect de reglementare modificarea art.971 din Legea nr.67/2004 pentru alegerea autorităţilor administraţiei publice locale, cu modificările şi completările ulterioare, in sensul  alegerii preşedintelui consiliului judeţean în două tururi de scrutin.

În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat proiectul de lege sus menţionat, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege, în şedinţa din 21 februarie 2011. Membrii Comisiei juridice, de disciplină şi imunităţi au dezbătut iniţiativa legislativa in şedinţa din 28 februarie 2012.
Din numărul total de 29 membri ai Comisiei pentru administraţie publică, amenajarea teritoriului şi echilibru ecologic au participat la dezbateri 15 deputaţi, iar din numărul total de 23 membri ai Comisiei juridice, de disciplină şi imunităţi au participat la dezbateri 12 deputaţi.

La dezbaterile din cadrul Comisiei pentru administraţie publică, amenajarea teritoriului şi echilibru ecologic au participat, în calitate de invitaţi, din partea Ministerului Administraţiei si Internelor, doamna Irina Alexe, şef departament pentru relaţia cu Parlamentul şi doamna comisar şef Cuşa Gina Laura, şef serviciu.


În urma examinării intervenţiei legislative şi a opiniilor exprimate, membrii celor două Comisii au hotărât, cu unanimitate de voturi, respingerea  proiectului de Lege privind modificarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, motivat de faptul că, în contextul intrării în vigoare a Legii nr. 129/2011 privind modificarea Legii nr. 67/2004 pentru alegerea autorităţilor administraţiei publice locale, începând cu alegerile locale din anul 2012, primarul va fi ales din primul tur de scrutin, un al doilea tur organizându-se doar în situaţia unui balotaj. În acest sens, la fundamentarea propunerii legislative ce a devenit Legea nr. 129/2011 a fost invocat principiul tratamentului egal, respectiv alegerea primarului să se efectueze identic cu cea a preşedinţilor consiliilor judeţene, adică într-un singur tur de scrutin dacă nu există balotaj. De asemenea, iniţiatorul propunerii legislative nu precizează nici sursele financiare necesare aplicării măsurilor propuse, încălcându-se astfel dispoziţia art. 138 alin. (5) din Constituţia României, republicată, care prevede că „Nicio cheltuială bugetară nu poate fi aprobată fără stabilirea sursei de finanţare ".
            În raport de obiectul şi conţinutul său, propunerea legislativă  face parte din categoria legilor organice.

